LeroyDyer/wikipediaSW huggingface dataset:
Chuo Kikuu cha Afrika ya Mashariki

Chuo Kikuu cha Afrika Mashariki (kwa Kiingereza: University of East Africa) kilianzishwa tarehe 29 Juni 1963  kikiwa kinahudumia nchi za Kenya, Tanzania na Uganda. 

Mwaka 1970 kiligawanyishwa katika vyuo vitatu huru ambavyo ni Chuo Kikuu cha Nairobi, Chuo Kikuu cha Makerere na Chuo Kikuu cha  Dar es Salaam.

Marejeo

Jumuiya ya Afrika Mashariki
WikiVibrance Tanzania
The Tanzania Girl Guides Association

The Tanzania Girl Guides Association ni asasi ya wasichana nchini Tanzania inayofanya kazi kwa mfumo wa skauti yenye wanachama 17,233 (kwa mujibu wa taarifa ya mwaka 2003). 

Asasi hiyo ilianza mwaka 1923 wakati huo nchi ikijulikana kama Tanganyika na mnamo mwaka 1963 asasi hiyo ilitambuliwa na Umoja wa Skauti za Kike Duniani (World Association of Girl Guides and Girl Scouts).

Marejeo

malezi
Tanzania
WikiVibrance Tanzania
Etel Adnan

Etel Adnan (24 Februari 1925 - 14 Novemba 2021) alikuwa mshairi, mwandishi wa insha, na msanii wa maono wa Marekani.

Kando na matokeo yake ya kifasihi, Adnan alitengeneza kazi za taswira katika aina mbalimbali za vyombo vya habari, kama vile uchoraji wa mafuta, filamu na tapestries, ambazo zimeonyeshwa kote ulimwenguni.

Marejeo

Waliozaliwa 1925
Waliofariki 2021
Wanawake wa Marekani
Waandishi wa Marekani
Mahnaz Afkhami

Mahnaz Afkhami (alizaliwa Januari 14, 1941) ni raia wa Irani, mwanaharakati wa haki za wanawake ambaye alihudumu katika Baraza la Mawaziri la Irani kuanzia mwaka 1976 hadi 1978.

Ni mwanzilishi na rais wa Women's Learning Partnership (WLP) na pia mkurugenzi mkuu wa shirika la Foundation for Iranian Studies.

Marejeo

Waliozaliwa 1941
Watu walio hai
Wanawake wa Uajemi
Rose Aguilar

Rose Aguilar ni mwandishi wa habari na mtangazaji wa redio kutoka San Francisco, California.

Marejeo

Watu walio hai
Wanawake wa Marekani
Waandishi wa habari
Joyce Aiken

Joyce Aiken (alizaliwa mwaka 1931) ni mwanahistoria, msanii, na mwalimu wa nchini Marekani. 

Aiken alifundisha kwa zaidi ya miaka 20 katika Chuo Kikuu cha Jimbo la California Fresno, na kuwasaidia wanafunzi wake kufungua jumba la sanaa la wanawake. Hili lilisaidia kuiweka Fresno, California kwenye mahali pazuri kama mahali pa msingi kwa sanaa ya kifeministi nchini. Hivi majuzi, aliwahi kuwa mkurugenzi wa Baraza la Sanaa la Fresno.

Marejeo

Waliozaliwa 1931
Watu walio hai
Wanawake wa Marekani
Asa Akira

Asa Akira ni mwigizaji na mwongozaji wa filamu za ponografia wa Marekani. 

Akira ameonekana katika zaidi ya filamu 505 za watu wazima hadi ilipofika Mei 2016. Mnamo mwaka 2013, alikuwa mwigizaji wa tatu wa Kiasia baada ya Asia Carrera na Stephanie Swift kushinda tuzo ya Mwigizaji Bora wa Kike wa mwaka.

Marejeo

Wanawake wa Marekani
Watu walio hai
Waigizaji filamu wa Marekani
Norma Alarcón

Norma Alarcón (alizaliwa Novemba 30, 1943  ni mwandishi na mchapishaji wa Chicana nchini Marekani. 

Ndiye mwanzilishi wa Third Woman Press na mhusika mkuu katika Chicana feminism. Ni Profesa wa Mafunzo ya Chicano katika Chuo Kikuu cha California, Berkeley.

Marejeo

Waliozaliwa 1943
Watu walio hai
Wanawake wa Marekani
Linda Martín Alcoff

Linda Martín Alcoff ni mwanafalsafa na profesa wa falsafa katika Hunter College, Chuo Kikuu cha jiji la New York. Alcoff amebobea katika masuala ya epistemolojia ya kijamii. 

Ameandika au kuhariri zaidi ya vitabu kumi na mbili, vikiwemo vitabu kama Visible Identities: Race, Gender, and the Self (2006), The Future of Whiteness (2015), na Rape and Resistance (2018). Maandishi yake ya falsafa ya umma yamechapishwa katika The Guardian na The New York Times.

Marejeo

Wanawake wa Marekani
Watu walio hai
Waandishi wa Marekani
Jann Aldredge-Clanton

Jann Aldredge-Clanton (alizaliwa Texas nchini Marekani, 1946 ) ni mtawazwa wa Kikristo, mwandishi, mwalimu, na kasisi, anayeongoza makongamano kote nchini Marekani. 

Ameandika vitabu tisa, vitabu vitatu vya nyimbo za muziki wa watoto. Pia amechapisha makala nyingi katika machapisho mbalimbali kama vile Christian Feminism Today, The Journal of Pastoral Care,

Marejeo

Waliozaliwa 1946
Wanawake wa Marekani
Watu walio hai
Dolores Alexander

Dolores Alexander (Agosti 10, 1931 - Mei 13, 2008) alikuwa mtetezi wa haki za wanawake, mwandishi wa habari. 

Alexander alikuwa Mkurugenzi Mtendaji wa Shirika la Kitaifa la Wanawake  a kujiuzulu kwa sababu ya imani mbalimbali. 

Alifungua mgahawa wa wanawake ulioitwa "Mother Courage". 

Hadi kifo chake, mwaka 2008, aliendelea kuamini haja ya harakati za haki za wanawake katika nyakati za kisasa, akisema kuwa "Ni ubaguzi, na sijui kama unaweza kuuondoa".

Marejeo

Waliozaliwa 1931
Wanawake wa Marekani
Waliofariki 2008
Wanaharakati wa Marekani
Chude Pam Allen

Chude Pamela Parker Allen (pia anajulikana kama Pamela Parker, Chude Pamela Allen, Chude Pam Allen, Pamela Allen, na Pam Allen; alizaliwa mnamo mwaka 1943) ni mwanaharakati wa haki za binadamu na haki za wanawake wa nchini Marekani. Alikuwa mwanzilishi wa taasisi ya New York Radical Women.

Marejeo

Waliozaliwa 1943
Wanawake wa Marekani
Watu walio hai
Wanaharakati wa Marekani
Donna Allen

Donna Allen (Agosti 19, 1920 - 19 Julai 1999) alikuwa mwanaharakati wa haki za binadamu, mwanahistoria, mwanauchumi nchini Marekani, na mwanzilishi wa taasisi ya Women’s Institute for Freedom of the Press.

Marejeo

Waliozaliwa 1920
Wanawake wa Marekani
Waliofariki 1999
Wanaharakati wa Marekani
Hope Emily Allen

Hope Emily Allen (1883 - 1960) alikuwa msomi wa historia ya enzi za kati wa nchini Marekani ambaye anajulikana zaidi kwa utafiti wake kuhusu fumbo la Kiingereza la karne ya 14 na kwa ugunduzi wake wa hati ya Kitabu cha Margery Kempe.

Marejeo

Waliozaliwa 1883
Waliofariki 1960
Wanawake wa Marekani
M. Catherine Allen

Minnie Catherine Allen (Septemba 3, 1851 - Juni 5, 1922) alizaliwa kwenye kasisi huko Indiana. Alikuwa kiongozi miongoni mwa Shaker, mwanahistoria, mwanaharakati na vile vile alikuwa mjumbe wa Wizara ya Shaker.

Marejeo

Waliozaliwa 1851
Wanawake wa Marekani
Waliofariki 1922
Gloria Allred

Gloria Rachel Allred (alizaliwa Julai 3, 1941) ni wakili wa nchini Marekani anayejulikana kwa kuchukua kesi za hali ya juu na mara nyingi zenye utata, haswa zile zinazohusisha ulinzi wa haki za wanawake. Ameingizwa katika National Women's Hall of Fame.

Marejeo

Waliozaliwa 1941
Wanawake wa Marekani
Watu walio hai
Jane Alpert

Jane Lauren Alpert alizaliwa mnamo Mei 20, 1947 ni Mmarekani mwenye itikadi kali ambaye alikula njama katika ulipuaji wa majengo nane ya ofisi za serikali na biashara katika Jiji la New York mnamo  mwaka 1969.

Marejeo

Waliozaliwa 1947
Wanawake wa Marekani
Watu walio hai
Romeo Alexander Horton

Romeo Alexander Horton (20 Agosti, 1923 – 2005) alikuwa mchumi, mwanabenki na mtumishi wa serikali  nchini Liberia.

Alipata wazo la kuanzisha Benki ya Maendeleo ya Afrika na alikuwa mmoja wa waanzilishi wa benki hiyo.

Maisha ya awali 
Romeo alizaliwa alizaliwa Monrovia nchini Liberia na Mchungaji Daniel Horton na Ora Milner Horton chotara wa Marekani na Afrika kutoka huko Georgia.  

Horton alianza masomo yake katika shule ya  Ricks Institute nchini Virginia chini ya malezi ya baba yake ambaye alikuwa mkuu wa chuo wakati huo. Baba yake Hortons alihamishiwa katika shule ya  Booker Washington Institute (ambayo ilihusika haswa na kilimo) na Horton alijiunga katika shule hiyo na kuhitimu darasa la nane mwaka 1937. Horton alihitimu katika chuo cha Morehouse College huko Atlanta, Georgia.

Marejeo

Viungo vya nje 
 Running Africa

Wafanyabiashara wa Liberia
WikiVibrance Tanzania 
Waliozaliwa 1923
Waliofariki 2005
Lupe Anguiano

Lupe Anguiano (alizaliwa 12 Machi 1929) ni mwanaharakati wa nchini Marekani anayejulikana kwa kazi yake kupigania haki za wanawake, haki za maskini, na hifadhi ya mazingira. Anasifiwa kwa kuleta uungwaji mkono wa kidini na kusaidia kuanzisha upya mijadala ya kidini ili kujumuisha katika masuala hayo ya nchi nzima.

Marejeo

Waliozaliwa 1929
Wanawake wa Marekani
Watu walio hai
Wanaharakati wa Marekani
Naomi Anderson

Naomi Bowman Talbert Anderson (Machi 1, 1843 - 9 Juni 1899) alikuwa Mmarekani mwenye asili ya Afrika, kiongozi mwenye kasi, mwanaharakati wa haki za kiraia, na mwandishi ambaye alitetea haki sawa kwa jinsia na rangi zote katika miaka ya 1870. 

Aliandika mashairi na kutoa hotuba akiangazia uzoefu wa wanawake wa Amerika wenye asili ya Kiafrika ambao bado walikuwa watumwa kwa kukosa uwezo wa kupiga kura, akipokea sifa nyingi kutoka kwa watu wengine waliokosa kura kwa mchango wake katika harakati.

Marejeo

Waliozaliwa 1843
Wanawake wa Marekani
Waliofariki 1899
Wanaharakati wa Marekani
Michele Anderson

Michele J. Anderson (alizaliwa Januari 30, 1967 ni Rais wa awamu 10 katika Chuo cha Brooklyn, na ni msomi katika masuala ya sheria ya ubakaji.

Anderson alihitimu kutoka Chuo Kikuu cha California, mnamo mwaka 1989 na Shahada ya Sanaa katika mafunzo ya Jamii, na kupata heshima kubwa katika Chuo cha Merrill.

Marejeo

Waliozaliwa 1967
Wanawake wa Marekani
Watu walio hai
Jewel Amoah

Jewel Amoah ni msomi wa masuala ya wanawake, anayejulikana zaidi kwa kazi yake kama mtetezi na mwanaharakati wa haki za binadamu nchini Kanada na Afrika, ambaye sasa ni sehemu ya Kitivo cha Sheria katika kampasi ya St. Augustine ya Chuo Kikuu cha West Indies. 

Kupitia kazi yake kama wakili na msomi, Dk. Amoah ameangazia haki za usawa kwa wanawake na watoto, makutano, na haki za binadamu za kimataifa. Kwa miongo miwili, Dk. Amoah amewezesha mabadiliko ya shirika kuhusiana na unyanyasaji, ubaguzi, usawa mahali pa kazi na haki za binadamu.

Marejeo

Wanawake wa Kanada
Watu walio hai
Jana Amin

Jana Amin ni mwanaharakati wa nchini Marekani mwenye asili ya Misri anayejulikana kwa kutetea utoaji elimu kwa wasichana na uwezeshaji wa wanawake. 

Alianza kazi yake ya kuwa mwanaharakati kwa kusimulia ukweli wa wanawake wa Kiislamu.

Maisha ya awali
Jana alihamia nchini Marekani akiwa na umri mdogo. Mama yake Rana el Kaliouby ni mwanasayansi mashuhuri wa kompyuta na mjasiriamali. Jana ana mdogo wake wa kiume.

Marejeo

Wanawake wa Marekani
Watu walio hai
Wanaharakati wa Marekani
Cecilia Alvarez

Cecilia Alvarez (alizaliwa Aprili 15, 1950) ni msanii wa Chikana wa Marekani anayejulikana zaidi katika mtindo wake wa upakaji wa mafuta ambapo ilikuwa inayoonyesha maudhui ya mwanamke, umaskini, na uharibifu wa mazingira katika nchi ya Marekani na Amerika ya Kilatini 

Mchoro wa Alvarez unaojulikana kama Las Cuatas Diego umeangaziwa katika vitabu na maonyesho kote ulimwenguni.

Marejeo

Waliozaliwa 1950
Wanawake wa Marekani
Watu walio hai
Wachoraji wa Marekani
Alta Gerrey

Alta Gerrey (alizaliwa mwaka 1942) ni mshairi, mwandishi, na mchapishaji wa nchini Marekani mwenye asili ya Uingereza; anajulikana zaidi kama mwanzilishi wa vyombo vya habari vinavyotetea haki za wanawake vya Shameless Hussy Press na mhariri wa Shameless Hussy Review. 

Mchango wake wa mwaka 1980 katika The Shameless Hussy alishinda tuzo ya American Book Award  mnamo mwaka 1981. Ameshirikishwa katika filamu ya historia ya wanawake ijulikanayo kama She's Beautiful When She's Angry.

Marejeo

Waliozaliwa 1942
Wanawake wa Marekani
Watu walio hai
Washairi wa Marekani
Wanda Alston

Wanda Alston (Aprili 7, 1959 - Machi 16, 2005) alikuwa mtetezi wa haki za wanawake, mwanaharakati, na afisa wa serikali  wa nchini Marekani.

Mnamo miaka ya 1990, Alston alihudumu katika Shirika la National Organization for Women (NOW) kama mtendaji msaidizi. Pia alikuwa kiongozi mwaka 1995 katika mkutano wa Umoja wa Mataifa wa Wanawake wa Beijing. Alikuwa mratibu wa kisiasa katika maandamano matano huko Washington na San Francisco. Alikuwa mjumbe aliyechaguliwa na Bodi ya Taifa ya Wakurugenzi wa shirika la NOW.

Alston pia alifanya kazi kama mshauri wa kisiasa na alikuwa hai katika Chama cha Democratic Party. Pia alifanya kazi kama mratibu wa matukio katika kampeni ya Haki za Kibinadamu. Pia alikuwa katika harakati za uokoaji huko Washington. Vile vile Alston alikuwa mshiriki hai katika kanisa lake la mtaa, Unity Churchy la Washington.

Alston pia alikuwa kiongozi katika jumuiya ya mashoga na alikuwa kaimu mkurugenzi wa Washington, D.C. katika Ofisi ya Wasagaji, Mashoga, Wenye jinsia mbili na Waliobadili jinsia kutoka mwaka 2004 hadi kifo chake.

Alston alifariki mnamo Machi 16, 2005, kama matokeo ya mauaji katika nyumba yake huko Washington, D.C. Alichomwa kisu hadi kufa.

Marejeo

Waliozaliwa 1959
Wanawake wa Marekani
Waliofariki 2005
Mai Musodzi

Elizabeth Maria "Mai" Musodzi Ayema MBE (1885-1952) alikuwa mwanaharakati wa Zimbabwe na mhudumu wa jamii kutoka Salisbury.

Maisha
Musodzi Chibhaga alizaliwa mwaka 1885 karibu na mji wa Salisbury, kwa sasa panaitwa Harare, katika bonde la mto Mazowe juu kwa Chibhaga na Mazviwana. Shangazi yake Nehanda Nyakasikana alikua kiongozi wa kiroho wa jamii ya watu wa shona. 

Yeye na ndugu zake walikuwa mayatima kufuatia maasi ya 1896-1897 dhidi ya ukoloni uliohusisha kuondoa makampuni ya Uingereza yaliyokuwa nchini Afrika Kusini. Walikwenda kuishi na mjomba wao katika kituo cha Jesuit Chishawasha. Musodzi alibatizwa Elizabeth Maria mwaka 1907.  

Aliolewa na sajenti wa polisi wa BSA wa Zambia Frank Kashimbo Ayema mwaka wa 1908.

Marejeo 

Waliozaliwa 1885
Waliofariki 1952
Mashindano ya uandishi wa makala za haki za binadamu
Wanawake wa Zimbabwe
FFD22
Lucy Elmina Anthony

Lucy Elmina Anthony (Oktoba 24 1859 - Julai 4 1944) alikuwa kiongozi aliyejulikana kimataifa katika Woman's Suffrage movement. Alikuwa ndugu wa mwanamageuzi wa kijamii wa nchini Marekani na mwanaharakati wa haki za wanawake Susan B. Anthony na kiongozi wa muda mrefu wa wanawake walio na haki ya kupiga kura Anna Howard Shaw.

Marejeo

Waliozaliwa 1859
Waliofariki 1944
Wanawake wa Marekani
Wanaharakati wa Marekani
Charlotte Bolles Anthony

Charlotte Bolles Anthony (pia alijulikana kama Lottie B. Anthony: Agosti 18 1841 - Julai  8 1877) alikuwa mwanaharakati wa haki za wanawake nchini Marekani. 

Anthony alikuwa mmoja wa wanawake 14 waliokamatwa na Susan B. Anthony baada ya kupiga kura kinyume cha sheria katika Rochester, N.Y. mnamo Novemba 5 mwaka 1872.

Marejeo

Waliozaliwa 1841
Wanawake wa Marekani
Waliofariki 1877
Wanaharakati wa Marekani
Judith Kanakuze

Judith Kanakuze (Septemba 19, 1959 - Februari 7, 2010) alikuwa mwanasiasa wa Rwanda na mwanaharakati wa haki za wanawake aliyejulikana sana kwa kupitisha sheria dhidi ya Unyanyasaji wa kijinsia, ikiwa ni pamoja na ufafanuzi wa kwanza wa kisheria wa Rwanda juu ya ubakaji, na kuchangia mgawanyo wa kijinsia wa kikatiba ambao ulihitaji uwakilishi wa wanawake katika mambo ya kiserikali. 

Alifanya kazi katika nyanja mbalimbali, ikiwa ni pamoja na lishe na utumishi wa umma, kabla ya kuwa kiongozi mashuhuri wa wanawake baada ya mauaji ya kimbari ya mwaka 1994, ambapo alipoteza watu wengi kwenye familia yake.

Marejeo 

Mauaji ya Kimbari
Wanaharakati wa Rwanda
Waliofariki 2010
Waliozaliwa 1959
Mashindano ya uandishi wa makala za haki za binadamu
Wanawake wa Rwanda
FFD22
Mary Stafford Anthony

Mary Stafford Anthony (Aprili 2, 1827 – Februari 5, 1907) alikuwa mwanaharakati wa haki za wanawake wakati wa karne ya 19. Anthony aliajiriwa kama mwalimu wa shule huko Western New York, na hatimaye alipandishwa cheo na kuwa mkuu wa shule ya Rochester City School, ambapo alikuwa mwanamke wa kwanza aliyejulikana kupokea malipo sawa na wanaume katika kazi sawa.

Alilelewa katika familia ya Quakers akajihusisha katika mashirika mbalimbali ya utetezi wa haki na mashirika mengine ya kimaendeleo, kama vile New York Women's Suffrage Association, Women's Christian Temperance Union, na National Woman Suffrage Association. Anthony alianzisha klabu ya kisiasa ya wanawake, ambayo baadaye ilibadilishwa jina mnamo  mwaka 1880 na kuwa kama klabu ya Usawa wa Kisiasa. Alikuwa dada wa Susan B. Anthony.

Marejeo

Waliozaliwa 1827
Wanawake wa Marekani
Waliofariki 1907
Wanaharakati wa Marekani
DOT Tanzania

DOT Tanzania (Digital Opportunity Trust) ni asasi ya kimataifa inayofanya kazi zake nchini Tanzania ikijiendesha bila faida, ikiwafundisha vijana katika masuala ya ubunifu. Taasisi hii huwaelekeza vijana katika kuweza kutambua fursa mbalimbali zilizopo pamoja na kutumia vyema mifumo ya kidigitali .

Digital Oportunity Trust inafanya kazi katika nchi kadhaa barani Afrika zikiwemo Kenya, Ethiopia, Afrika Kusini, Uganda na nyinginezo.

DOT Tanzania moja ya miradi yake ni kuwawezesha vijana elimu ya biashara hasa kwa vijana wajasiriamali; mradi huo unajulikana kama Digital Business

Marejeo

Elimu ya Tanzania
WikiVibrance Tanzania
Dinah Musindarwezo

Dinah Musindarwezo ni mwanaharakati wa haki za wanawake Afrika kutoka Rwanda. 
Ni mkurugenzi wa sera na mawasiliano katika shirika la Womankind Worldwide, na Mkurugenzi Mtendaji wa zamani wa Mtandao wa Maendeleo ya Wanawake wa Afrika na Mawasiliano (FEMNET).

Maisha 
Mwaka 2010 Musindarwezo alifanya kazi kama mtaalamu wa usawa wa kijinsia kwa msaada wa watu wa Norway nchini Rwanda.

Mwaka 2012 alikua mkurugenzi mtendaji wa FENNET huko Kenya akiwa kama mkurugenzi mtendaji aliweza kuelezea hisiazake baada ya kukerwa na tamko la raisi  wa Tanzania hayati John Magufuli la mwezi juni 2017, baada ya kuzuia kutokuendelea na masomo kwa wanafunzi wanaopata ujauzito wakiwa bado masomoni.

Marejeo 

Wanawake wa Rwanda
Watu walio hai
Mashindano ya uandishi wa makala za haki za binadamu
Wanaharakati wa Rwanda
FFD22
Veneranda Nzambazamariya

Veneranda Nzambazamariya, (alifariki 30 Januari, 2000) alikuwa kiongozi wa wanawake nchini Rwanda. 

Baada ya kifo chake alitunukiwa Tuzo ya Amani ya Milenia kwa Wanawake.

Nukuu Yake 
Hebu jifariji, umetolewa kafara na mifumo ni muhimu kubadilika, Unganeni ili kubadilisha matatizo kuwa fursa za kuchukua hatua.

Marejeo 

Wanaharakati wa Rwanda
Wanawake wa Rwanda
Mashindano ya uandishi wa makala za haki za binadamu
Waliofariki 2000
FFD22
Urias McGill

Urias Africanus McGill (1823 – 1866) alikuwa chotara wa Kiafrika na Kimarekani ambaye alihamia nchini Liberia na familia yake mnamo karne ya 19. 

Alikuwa mmoja wa wanafamilia katika familia iliyojulikana sana ya McGill (Monrovia), yeye na kaka zake walianzisha biashara ambazo zina mafanikio makubwa huko Monrovia.

Biografia 
Urias McGill alizaliwa huko Baltimore, Maryland, baba yake akiwa George R. na mama yake akiwa Angelina McGill. Alipokuwa na umri wa miaka nane, yeye pamoja na familia yake walihamia nchini Liberia. Mama yake alifariki muda mfupi baada ya wao kufika Monrovia mnamo Februari mwaka 1831. Mnamo mwaka 1854 Urias na kaka zake watatu waliunda kampuni ya biashara ya McGill Brothers.

Marejeo

Waliozaliwa 1823
Waliofariki 1866
Wafanyabiashara wa Liberia
WikiVibrance Tanzania
Chuo cha Utumishi wa Umma Tanzania

Chuo cha Utumishi wa Umma ni taasisi ya elimu ya juu nchini Tanzania, iliyopewa jukumu la kutoa kozi zinazowatayarisha wanafunzi wanaohitimu katika chuo hicho kwa ajili ya utoaji wa huduma ya umma kwa wananchi. Taasisi hiyo pia hutoa kozi mpya kwa watumishi wa umma walio kazini, ili kuboresha na kuongeza ujuzi na maarifa kazini.

Eneo
Chuo hiki kina kampasi sita katika maeneo yafuatayo: Mtwara, Singida, Tanga, Mbeya, Tabora na Dar es Salaam. Kampasi kuu ipo Dar es Salaam kando ya Mtaa wa Bibi Titi Mohammed, jirani na eneo la Upanga Mashariki. Msimamo wa kijiografia wa kampasi  hiyo ya Dar es Salaam ni:06°48'54.0"S, 39°16'51.0"E (Latitudo:-6.815000; Longitudo:39.280833).

Mtazamo
Chuo cha Utumishi wa Umma Tanzania kilianzishwa ili kusaidia idara ya utumishi wa umma kwa mafunzo, ushauri na utafiti ili kukidhi kuridhika kwa wateja. Chuo cha Utumishi wa Umma Tanzania kinaendesha miradi kadhaa katika taaluma mbalimbali ili kuboresha ubora wa huduma. Baadhi ya miradi hiyo hufanywa kwa usaidizi wa wafadhili kama vile CINOP. CINOP imefanya mengi ili kuhakikisha TPSC kupitia mbinu shirikishi imebadilisha CBET (Uzoefu wa Elimu ya ujuzi). TPSC imesajiliwa kama Chuo cha Ufundi ambapo Idara za Utumishi wa Umma zitakuwa na watumishi wenye mwelekeo wa vitendo waliohitimu kutoka TPSC. Kwa kufanya hivyo, CINOP imeshiriki kikamilifu katika mchakato wa Kuboresha miundombinu ya ICT, kama vile Chumba cha Kompyuta na Kituo cha Rasilimali za habari. Chini ya mradi huu, TPSC ni taasisi ya kwanza barani Afrika kutumia programu ya Kompyuta ya Uholanzi kusimamia mifumo ya kompyuta inayojulikana kama ResPowerfuse.Pia TPSC inatumia teknolojia ya IGEL. Kwa hiyo TPSC inajitahidi kuhakikisha kwamba watumishi wana uwezo wa kutoa huduma na kutumia rasilimali zilizopo.

Marejeo 

Vyuo vikuu vya Tanzania
Dar es Salaam
WikiVibrance_Tanzania
Danieline Moore

Danieline Moore Kamya ni muigizaji na mjasiriamali kutokea nchini Liberia. Mwaka 2007 alikuwa Miss Liberia USA. Yeye pia ni msemaji wa Africa Environment Watch.

Maisha binafsi
Ameolewa na Kamya, mpenzi wake wa muda mrefu tangu mwaka  2017.

Kazi

Tamasha la urembo
Alishiriki katika shindano la urembo la Miss Liberia wa Amerika  mwaka 2006 kama "Miss Maryland" na kushika nafasi ya nne. Alishinda shindano hilo mwaka uliofuata.

Uigizaji
Moore alishiriki katika filamu ya  "Crazy in Love", ambayo pia aliigiza Nollywood na  waigizaji kama vile Jim Iyke, Altorro Black na Crystal Milian. Filamu ilionyeshwa kwa mara ya kwanza Beltsville, Maryland, huko Marekani. Hafla hiyo ilihudhuriwa na nyota wengi wa Nollywood akiwemo Ramsey Nouah.

Biashara
Anaendesha maduka ya nguo (boutiques) za mtindo kama vile; Nalu Couture, Glitz na Nalu, ambayo imepewa jina la binti yake wa kambo. Yeye pia ni mwanzilishi wa D. K. M. Cosmetics na laini ya mavazi ya VIXEN nchini Liberia, na pia anajishughulisha na utengenezaji wa nguo za kuogelea.

Viungo vya nje
 Danieline Moore on Modelmayhem
 Danieline Moore on Exploretalent

Marejeo

Wafanyabiashara wa Liberia
Waigizaji filamu wa kike wa Liberia
WikiVibrance Tanzania
Hary Gunarto

Hary Gunarto (1954~ ) ni mwanasayansi wa utafiti aliyehitimu kutoka Chuo Kikuu cha Washington State (Marekani) na profesa katika Chuo Kikuu cha Ritsumeikan Asia Pacific (APU), Japan . Maslahi yake ya utafiti ni katika teknolojia ya vyombo vya habari vya kidijitali na uhifadhi wa kidijitali wa maeneo ya urithi wa dunia wa UNESCO .

Marejeo

Viungo vya Nje 
 Gunarto's Japanese Kanji Learning Website.

Waliozaliwa 1954
Watu walio hai
Wanasayansi wa Japani
Souad Dibi

Souad Dibi ni mwanaharakati wa haki za wanawake wa Moroko, raisi wa chama cha El Khir (kwa Kiingereza. : charity) kilichopo Essaouira, na ambacho lengo lake ni kutoa uhuru wa kiuchumi kwa wanawake kwa kukuza ushirikiano wao wa kitaaluma.  Kila mwaka zaidi ya wanawake mia moja hufuata programu ya elimu iliyoundwa ili kuwapa ujuzi wa kuzalisha mapato . Eneo hili la pwani ya Atlantiki ya Morocco ni eneo la watalii, lakini pia linaonyesha kuwa vijana na wanawake wengi ni masikini zaidi ya  30%.

Wasifu 
Souad Dibi alizaliwa huko El Jadida, karibu na Casablanca, na aliolewa na seremala kutoka pwani ya Morocco. Alikuwa mshonaji kabla ya kuanzisha chama chake. Dibi alianzisha El Khir mwaka 1998 kwa ajili ya wanawake wa Essaouira waliotelekezwa na awana na rasilimali yoyote ya kuishi(kipato).

Marejeo

Watu walio hai
Wanaharakati wa Moroko
Wanawake wa Moroko
Fedwa Misk

Fedwa Misk ni mwandishi, mwanahabari wa zamani na mwanaharakati wa haki za wanawake wa Moroko. Alishiriki katika vuguvugu laFebruari 20  2011 na baadaye akafungua jarida la mtandaoni kwa lengo la kukuza mjadala kuhusu wanawake nchini Morocco. Chapisho la Misk Qandisha liliangazia hadithi kadhaa za hali ya juu na jarida ilo lilishambuliwa na wadukuzi mara mbili. Amekuwa akifanya kazi kama mwandishi wa magazeti mbalimbali na mtangazaji wa Diwane, kipindi cha redio cha maandishi. Mnamo 2021 alichapisha, "Nos mères" (Mama zetu), mchezo kuhusu maambukizi kati ya wanawake na athari zake kwa ufeministi.

Kazi 
Misk alihudhuria miaka sita ya shule ya matibabu na amefanya kazi kama mwandishi wa kujitegemea wa magazeti ya Morocco na nje ya nchi.  Kama mwandishi wa habari, ameajiriwa na gazeti la Le Courrier de l'Atlas linaloandika makala kuhusu matukio ya kitamaduni, mahojiano na vipande vya picha.   Mnamo mwaka 2011 alishiriki kwenye maandamano ya Vuguvugu la Februari 20 wakati wa Mapinduzi ya Kiarabu dhidi ya ufisadi, ukosefu wa uhuru na ukosefu wa haki wa serikali ya Morocco. . Amekuwa akiblogu kwa miaka mingi Yeye haamini kuhusu Mungu. .

Marejeo

Watu walio hai
Wanaharakati wa Moroko
David Denis (mjasiriamali)

David Denis (alizaliwa mwaka 1998) ni kijana mjasiriamali nchini Tanzania aliyechaguliwa kuingia katika tuzo za vijana wajasiriamali za Anzisha Prize , tuzo ambazo ziliwakutanisha vijana wa Kiafrika kutoka katika nchi mbalimbali kama Tanzania, Madagaska, Ghana na baadhi ya nchi nyingine.

David ni mjasiriamali anayetumia ubunifu wa kubadilisha takataka kuwa katika matumizi mengine.

Marejeo

Waliozaliwa 1998
Watu wa Tanzania
WikiVibrance Tanzania
Sylvia Tamale

Sylvia Rosila Tamale ni msomi kutoka Uganda na mwanaharakati wa haki za binadamu nchini humo. Alikuwa mkuu wa kwanza wa kike katika kitivo cha sheria Chuo Kikuu cha Makerere Uganda.

Elimu 
Tamale alipokea shahada yake ya sheria kutoka Chuo Kikuu cha Makerere Shahada yake ya Uzamili ya Sheria kutoka shule ya Sheria ya Harvard, na Udaktari wake wa Falsafa katika sosholojia na masomo ya ufeministi kutoka Chuo Kikuu cha Minnesota mnamo mwaka 1997. Tamale alipokea Diploma yake ya Utendaji wa Sheria kutoka Kituo cha maendeleo ya Sheria Kampala mwaka 1990.

Tanbihi

Waliozaliwa 1967
Watu walio hai
Wanawake wa Uganda
Wanaharakati wa Uganda
Hilda Tadria

Hilda M. Tadria ni mwanaharakati wa haki za wanawake Uganda na mtaalamu wa mambo ya jinsia na maendeleo ya jamii. Ni mkurugenzi mtendaji wa Mpango wa Ushauri na Uwezeshaji kwa Wanawake na  Vijana nchini humo (MEMPROW). Amezishauri NGOs duniani kote kuhusu jinsia, usimamizi wa taasisi na maendeleo ya kijamii, na amekuwa profesa msaidizi  Chuo Kikuu cha Makerere .

Maisha ya awali 
Tadria ana shahada ya kwanza ya sosholojia kutoka Chuo Kikuu cha Makerere, shahada ya uzamili ya maswala ya anthropolojia kutoka Chuo cha Newnham, Cambridge, Uingereza, na Shahada ya Uzamivu ya anthropolojia ya kijamii kutoka Chuo Kikuu cha Minnesota Marekani.  .

Kazi 
Tadria amefanya kazi kama mshauri wa jinsia, usimamizi wa taasisi na maendeleo ya kijamii ya Benki ya DuniaUNDP, UNIFEM, serikali ya Uganda Shirika la Maendeleo la Kimataifa la Kanada (CIDA) na NOVIB .

Marejeo

Watu walio hai
Wanawake wa Uganda
Wanaharakati wa Uganda
Kathy Aoki

Kathy Aoki ni msanii ambaye anafanya kazi katika njia nyingi tofauti, zikiwemo kazi za uchapishaji, sanaa ya video na naksi. 

Kazi zake zipo katika sehemu tofauti kama katika makumbusho ya sanaa ya San Francisco, makumbusho ya sana katika Chuo Kikuu cha Harvard na pia katika jiji la Seattle.

Marejeo

Watu walio hai
Wanawake wa Marekani
Ife Piankhi

Ife Piankhi ni mshairi na mwimbaji mzaliwa wa Uganda.  . Ameshirikiana na wasanii kama vile Keko, Nneka, Mamoud Guinea, Geoff Wilkinson, Michael Franti, Jonzi D, Wynton Marsalis na Floetry miongoni mwa wengine. Amezuru mataifa mbalimbali  kwa miaka 30 iliyopita akizuru Kanada, Ghana, Sierra Leone, Zanzibar, Zambia, Romania, Italia, Uholanzi, na Marekani. 

Alipokuwa akiishi London alikuwa mtangazaji wa Colourful Radio, iliyoanzishwa na Henry Bonsu. Ameonekana kwenye filamu kadhaa  baadaye na Owen Shahadah.  na Nubian Spirit na Louis Buckley . ambazo zinaelezea ujuzi wake kuhusu Bonde la Nile. Ife alianza kazi yake akiwa na miaka 18 akifundisha historia ya awali ya Kiafrika katika shule ya ziada iitwayo Aimhotep School of Knowledge. Tangu wakati huo ameendelea kufanya kazi kama mwalimu na mwezeshaji. Aliratibu miradi ya ubunifu kama vile Utambulisho na Tofauti katika Sutton na Kuunganisha Jumuiya huko Merton. Mradi mwingine wa kibunifu ulikuwa Mkusanyiko wa Ancestral, unaosimamiwa na Aamasade Shepnekhi. . ambao ulimwona akifanya kazi na jumuiya kuunda nafasi mahususi ya mazingira asilia. Anaonekana mara kwa mara kwenye hafla za ushairi na muziki huko Kampala, Uganda.  Kwa miaka mitano alikaa kwenye bodi ya Tamasha la Sanaa la Laba Street,  na amesaidia katika ukuzaji wa mipango kama vile Teen Slam Poetry Challenge,  Poetry in Session  na Tuzo ya Ushairi ya Babashai.

Tanbihi

Watu walio hai
Wanawake wa Uganda
Washairi wa Uganda
Isaya Yunge

Isaya Yunge (alizaliwa 23 Machi 1990) ni mjasiriamali wa kimtandao na Mtanzania wa kwanza kijana aliyepata nafasi ya kuwa mzungumzaji katika mkutano wa G8 2007 Summit. Mwaka 2018 alikuwa miongoni mwa watanzania watano waliopata tuzo ya  Queen's Young Leader Award kwa kutambuliwa mchango wake kupitia kazi ubunifu wa APP ya mtandaoni ya SomaApps ambayo imesaidia zaidi ya watu 7000 kuendelea na masomo yao kwa njia ya mtandao. Yunge ni muanzilishi wa SomaApps ambayo inawesaidia vijana kupata fursa za ufadhili wa kimasomo nje ya nchi. 

Mwaka 2007 alichaguliwa na shirika na shirika la umoja wa mataifa la haki za haki za watoto UNICEF kuwa balozi wa shirika hilo,

Marejeo

Wajasiriamali wa Tanzania
WikiVibrance Tanzania
Eunice Musiime

Eunice Musiime ni mwanasheria wa Uganda na mwanaharakati wa masuala ya wanawake na mtaalamu wa maendeleo ya Jamii. Yeye ndiye Mkurugenzi Mtendaji wa sasa wa Akina Mama wa Afrika (AMwA).  Pia ni mwenyekiti wa Shirikisho la Wanasheria Wanawake wa Uganda (FIDA). .  Januari, 01, 2005, aliandika ripoti ya kuhusu Kilimo Hai nchini Uganda pamoja na waandishi wengine wawili; Boaz Keizire na Moses Muwanga.

Wasifu 
Musiime ana shahada ya kwanza ya Sheria kutoka Chuo Kikuu cha Dar es Salaam ( Tanzania ) na shahada ya uzamili ya Utawala wa Biashara akisomea uchambuzi wa sera za umma kutoka Chuo Kikuu cha Birmingham .    

Kati ya  mwaka 2004-2006, Musiime alifanya kazi kama mtafiti  Muungano wa Mawakili wa Maendeleo na Mazingira. Alikuwa mkuu wa idara ya sera na utetezi kwenye Chama cha Wanasheria wa Uganda kuanzia mwaka 2006 hadi 2010 na mwenyekiti wa FIDA-Uganda kuanzia 2014–2016.  Kwa sasa Musiime ni Mkurugenzi Mtendaji wa Akina Mama wa Afrika (AMwA).

Makala yaliyoandikwa 

 Unleashing the Leader Within.
 Organic Agriculture in Uganda: The Need for a Coherent Policy Framework

Marejeo

Watu walio hai
Wanawake wa Uganda
Waandishi wa Uganda
Eleanor Antin

Eleanor Antin (alizaliwa Bronx, Februari 27, 1935 ) ni mwandaaji wa filamu na mwanasanaa wa nchini Marekani.

Maisha ya awali na elimu
Wazazi wake, Sol Fineman na Jeanette Efron, walikuwa Wayahudi wa Poland ambao walikuwa wamehamia nchini Marekani hivi karibuni.

Marejeo

Waliozaliwa 1935
Watu walio hai
Wanawake wa Marekani
Rebecca Mulira

Rebecca Allen Namugenze Mukasa (analijulikana pia kama Rebecca Mulira) alikuwa mtetezi wa haki za wanawake na mwanaharakati wa masuala ya kijamii wa Uganda .

Wasifu 
Rebecca Mulira alizaliwa kwenye hospitali ya Mengo, Kampala, Uganda.

Michango 
Anajulikana kwa mchango wake kwenye Ufalme wa Buganda

Heshima 
Alitunukiwa tuzo za heshima kama mmoja wa vinara wa kike wa mapambano dhidi ya Ukoloni wa Kiafrika 

Alipongezwa na akina Kabaka kwa kuwa kinara katika ukombozi wa wanawake.

Kifo 
Alifariki kwa ajali ya gari mwaka wa 2001.

Marejeo

Waliofariki 2001
Wanawake wa Uganda
Wanaharakati wa Uganda
Margaret Baba Diri

Margaret Baba Diri (alizaliwa 29 Juni 1954) ni mwanasiasa wa Uganda ambaye alichaguliwa kwa mara ya kwanza kwenye Bunge la Uganda kama mwakilishi wa watu wenye ulemavu mwaka 1996 ambako amedumu hadi sasa. 

Kabla ya kujiunga na siasa alifanya kazi kama mwalimu kwenye shule ya St. Charles Lwanga huko Koboko kati ya 1976 na 1990 na pia kama afisa wa maendeleo ya jinsia kwenye Umoja wa Kitaifa wa Watu Walemavu wa Uganda (NUDIPU) kati ya 1992 na 1996.

Elimu 
Margaret Baba Diri ana Diploma ya Elimu kutoka Chuo cha Taifa cha Ualimu Kyambogo, pia alipata Shahada ya Kwanza ya Elimu ya Watu Wazima na Jamii kutoka Chuo Kikuu cha Kyambogo

Kazi 
Margaret Baba Diri alianza taaluma yake kama mwalimu shule ya St. Charles Lwanga Koboko kati ya mwaka 1976 na 1990 na kama afisa wa maendeleo ya jinsia kwenye Muungano wa Kitaifa wa Watu Walemavu wa Uganda (NUDIPU) kati ya 1992 na 1996. 

Baadaye alijiunga na siasa kama mwakilishi wa watu wenye ulemavu bungeni. Amekuwa Bungeni kwa vipindi vitano kuanzia  mwaka 1996 ambapo pia alimwakilisha Koboko kama Mbunge Mwanamke.  Margaret Baba Diri ni mjumbe wa Kamati ya Bunge ya Tume ya Mamlaka za Serikali na Biashara pia mjumbe wa Kamati ya Bunge ya Elimu na Michezo

Maisha binafsi 
Margaret Baba Diri ni mjane.

Marejeo

Waliozaliwa 1954
Watu walio hai
Wanawake wa Uganda
Wanasiasa wa Uganda
Judith Arcana

Judith Arcana (alizaliwa Cleveland, Ohio, Februari 5, 1943) ni mwandishi wa mashairi, hadithi, insha na vitabu. 

Alikuwa mwalimu kwa miaka arobaini, na uandishi wake umeonekana katika majarida ya wanahistoria tangu mwanzoni mwa miaka ya 1980. Amekuwa mwanaharakati wa haki za wazazi kwa miaka miwili katika Jane Collective, huduma ya utoaji mimba ya Chicago (1970–1972). 

Arcana anajulikana kwa kusisitiza kwake juu ya asili ya siasa ya sanaa na fasihi.

Maisha binafsi
Ni binti wa Anne Solomon na Norman Rosenfield. Baada ya kifo cha Anne Rosenfield mnamo Machi 1944, baba yake Norman Rosenfield alifunga ndoa na Ida Epstein mnamo Julai 1945 na kwa sasa anaishi Portland, Oregon.

Marejeo

Watu walio hai
Wanawake wa Marekani
Thelma Awori

Thelma Awori (alizaliwa  Monrovia, Liberia, Machi 25, 1943) ni profesa wa Uganda, Msaidizi wa Katibu Mkuu wa zamani wa Umoja wa Mataifa, na mtetezi wa masuala ya wanawake. Alihamia Uganda mnamo 1965.  Yeye ni mbunge wa zamani wa Uganda People's Congress, ambaye alihama na kujiunga na Movement.  

Yeye ni mwanafeministi wa Kiafrika ambaye anaamini katika haki kwa wanawake na uhalali wa mitazamo ya wanawake. Cha kusikitisha alipata kujulikana sana kwa ukandamizaji wa ndani kwa sababu ya dini na ujamaa.

Elimu 
Alisoma Chuo Kikuu cha Harvard huku akipata Shahada yake ya Sanaa na sifa ya Mahusiano ya Kijamii na maswala ya  Anthropolojia ya Kitamaduni. Pia Chuo Kikuu cha California huko Berkeley, alipata Shahada ya Uzamili ya Elimu ya Watu Wazima na Saikolojia ya Kibinadamu.  Alipata PhD katika 2006 kutoka Chuo Kikuu cha Columbia huko New York City .

Uzoefu wa kazi 
Anaishi Uganda na anafanya kazi kwenye bara zima la Afrika. Yeye ni mwalimu wa watu wazima ambaye anainua ufahamu wa watu wa kisiasa kuhusu jinsia na ukosefu wa haki wa uchumi mkuu.  Alifanya kazi kama Naibu Mkurugenzi katika UNIFEM tangu 1990. Pia aliajiriwa kama Mkuu Sehemu ya Afrika, UNIFEM, New York . Alifanya kazi kama Mshauri katika UNIFEM, ILCO ya Uholanzi, Shirika la Umoja wa Mataifa la Kuhudumia Watoto, na Shirika la Maendeleo ya Kimataifa la Marekani, tangu 1981.

Maisha binafsi 
Ameolewa na Aggrey Awori ambaye alikuwa Waziri wa Teknolojia ya Habari na Mawasiliano wa Baraza la Mawaziri la Uganda kuanzia tarehe 16 Februari 2009 hadi 27 Mei 2011.  Aggrey Awori na Thelma Awori walikutana  Chuo Kikuu cha Harvard, Marekani kati ya miaka ya 1960 walipokuwa wanafunzi kwenye Chuo hicho Kikuu cha Harvard.

Marejeo

Watu walio hai
Waliozaliwa 1943
Wanawake wa Uganda
Wanaharakati wa Uganda
Yasmin Alibhai-Brown

Yasmin Alibhai-Brown (Damji; alizaliwa tarehe 10 Disemba 1949) ni mwandishi wa habari wa Uingereza alizaliwa Uganda.  

Mwandishi wa mara kwa mara wa i na London Evening Standard,  yeye ni mtoa maoni mashuhuri kuhusu uhamiaji, utofauti, na masuala ya tamaduni nyingi.

Maisha na familia 
Yasmin Damji alizaliwa kwenye jumuiya ya Waasia wa Uganda mjini Kampala.   Familia yake ilikuwa ya tawi la Nizari Ismaili  la imani ya Kiislamu ya Shia,  na anajiona kama Muislamu wa Shia.  Mama yake alizaliwa Afrika Mashariki na baba yake alihamia huko kutoka  Uingereza  miaka ya 1920.

Marejeo

Watu walio hai
Waliozaliwa 1949
Wanawake wa Uingereza
Waandishi wa habari
Media Convergency

Media Convergency Company Limited (Kwa kifupi MCC) ni Shirika  lililopo mkoa wa Dar es salaam  nchini Tanzania linayojishughulisha na Teknolojia ya Habari na Mawasiliano  Pamoja na  masuala ya kidigitali, shirika hili linafanya kazi na wadau wa maendeleo katika maeneo mbalimbali, shirika hili lilianzishwa tarehe 31 Agosti 2020 na Asha Daudi Abinallah.
Mbali na elimu ya kidigitali na intaneti, shirika  hii linajishughulisha na mapambano dhidi ya Ukatili wa Kijinsia Mtandaoni
Mbali na elimu ya matumizi ya mitandao, Media Convergency wamekuwa wakifanya miradi ya kutoa elimu ya ufundishaji wasichana namna ya kujiepusha na vitendo vibaya kwa njia ya mtandao pamoja na kuwa elimisha vijana kuwa wabunifu wa kidigitali.
Asasi hii hushughulika na kufanya Uchechemuzi wa mambo mbalimbali kwa njia ya mtandao wa kijamii na ana kwa ana.

Women at Web
Media Convergency inatekeleza mradi wa  Women at Web ,mradi huu ulianza mwaka 2018 na kuanzishwa na DW Akademie , mradi huu unatekelezwa katika nchi nne za Afrika ya Mashariki ambazo ni Tanzania ,Kenya, Rwanda na Uganda ukiwa na malengo ya kuwahamasisha na kuwajengea uwezo  wasichana na wanawake katika kujiingiza na kujikita katika matumizi ya Kidigitali na Internet.

The Innovation and Tech Forum 
Tarehe 27 Agosti 2021,Media Convergency kwa kushirikiana na Tume ya Sayansi na Teknolojia Tanzania kupitia UNDP walizindua mradi wa Jukwaa la Ubunifu katika Teknolojia kupitia Buni Innovation Hub kwa malengo ya kuendeleza ubunifu katika teknolojia, kuwaunganisha wabunifu pamoja na kuwakutanisha pamoja wabunifu wadogo na wabunifu wakubwa.

Marejeo

Mashirika
Malezi
Dar es Salaam
Bashir Saleh Bashir

Bashir Saleh Bashir (alizaliwa Traghan, 1946) alikuwa msaidizi wa kiongozi wa zamani wa Libya Muammar Gaddafi. Alikuwa mkuu wa Ofisi ya Kiafrika ya Libya, hazina huru ya mali iliyowekeza utajiri wa mafuta wa Libya zaidi katika nchi za Afrika za Jangwa la Sahara, na aliwahi kuwa mpatanishi kati ya Libya, Afrika na Ufaransa.

Bashir alitekwa baada ya vita vya wenyewe kwa wenyewe vya Tripoli vya Libya mwaka  2011 lakini baadaye alifanikiwa kutoroka. Libya ilitaka arudishwe kwa sababu iliaminika kuwa yuko Ufaransa. Bashir alitumia pesa za mafuta ya Libya kwa ajili ya familia ya Gaddafi pekee, kununua hoteli, rasilimali za madini na hisa katika makampuni. hatimaye kuwa kile ambacho baadhi ya maafisa wa Libya na wataalamu wa masuala ya fedha wanaeleza kama mmoja wa wawekezaji wakubwa barani Afrika. Mamlaka ya Libya inaamini kwamba kumpata ni ufunguo wa kupata dola bilioni 7 zilizokosekana katika fedha za Libya.

Mnamo 23 Februari 2018, Bashir, alijeruhiwa katika tukio la wizi wa gari karibu na nyumba yake huko Johannesburg. Washambuliaji walimtoa kwenye gari lake na kumpiga risasi, kabla ya kutoroka ndani ya gari.  Inaonekana alikuwa akiishi huko tangu 2013.

Mnamo 19 Novemba 2021, Saleh alitangaza kugombea urais katika uchaguzi wa urais wa Libya.

Mnamo Mnamo 24 Novemba 2021, Tume ya Juu ya Uchaguzi ya Libya (HNEC) ilibatilisha ugombea urais wa Bashir Saleh.

Marejeo

Waliozaliwa 1946
Wafanyabiashara wa Libya
Wanasiasa wa Libya
WikiVibrance Tanzania
Nala Money

NALA Money ni application ya kifedha iliyoanzishwa mwaka 2017 ambayo inatoa huduma ya miamala ya kifedha kama vile kufanya malipo na kutuma fedha Afrika nzima 

Kampuni ya NALA Money ipo kwenye baadhi ya nchi za Afrika kama vile Tanzania, Kenya na Uganda tena ipo nchini Marekani na Uingereza. Kwa sasa, NALA haitozi gharama yoyote ile kwa mteja afanyapo miamala ila makato yapo kama kawaida kwenye huduma za kibenki au mitandao ya simu. 

Pamoja na wepesi wa kufanya miamala,watumiaji wa NALA wanaweza kufahamu taarifa fupi kuhusu historia ya miamala yao iliyofanyika iwe ya kibenki au mitandao ya kifedha

Marejeo

Ajira
 WikiVibrance Tanzania
Mustafa Rugibani

Mustafa Rugibani (alizaliwa 1941) ni mfanyabiashara na mwanasiasa  nchini Libya. Aliteuliwa na Abdurrahim El-Keib kuwa Waziri wa Kazi tarehe 22 Novemba 2011.

Kabla ya ghasia zilizoiangusha serikali ya Gaddafi ya Libya, Mr. Rugibani alikuwa Mkurugenzi Mtendaji wa MTS nchini Libya na mwenyekiti wa United Business Machines, mshirika mwenza wa  biashara za IBM aliyeidhinishwa kwa bidhaa  tofauti tofauti na huduma za IBM nchini Jordan.

Mustafa Rugibani aliteuliwa kuwa balozi wa Libya katika Baraza la Kitaifa mnamo mwaka  2013 hadi 2017.

Marejeo

Viungo vya nje 
 Interim Government Official website (Executive Office)

WikiVibrance Tanzania
Wafanyabiashara wa Libya
Wanasiasa wa Libya
Zineb El Rhazoui

Zineb El Rhazoui (kwa Kiarabu: زينب الغزوي, Zainab al-Ghazwi; alizaliwa Moroko, 19 Januari 1982) ni mwandishi wa habari nchini Ufaransa. 

Alikuwa mwandishi wa habari wa gazeti lenye maudhui ya kejeli Charlie Hebdo lenye makao makuu mjini Paris kuanzia 2011 hadi 2017. Alikuwa Moroko wakati wa mauaji ya Charlie Hebdo tarehe 7 Januari 2015.

Alikuwa mtaalamu wa dini na mkosoaji wa dini ya Uislamu kupitia uandishi wa magazeti. Tangu kutokea kwa mauaji aliamua kuwa mwanaharakati wa kidini na haki za binadamu, kuongea hadharani ulimwenguni kote na kwenye majukwaa kwa kuizunguka dunia kuhusu Uislamu na uhuru wa kujieleza.

Marejeo 

Waandishi wa habari
Waliozaliwa 1982
Mashindano ya uandishi wa makala za haki za binadamu
Wanaharakati wa Moroko
Wanawake wa Moroko
FFD22
Mustafa Sanalla

Mustafa Sanalla (مصطفى صنع الله) amewahi kuwa mwenyekiti wa kampuni ya kitaifa ya mafuta ya Libya (NOC) tangu Mei 2014.

Baada ya kupata Shahada ya uhandisi wa kemikali kutoka Chuo Kikuu cha Tripoli mnamo mwaka  1985, Sanalla alijiunga na kampuni ya  mafuta na gesi ya Ras Lanuf, tawi la kampuni ya NOC inayoendesha kiwanda cha kusafisha mafuta cha Ras Lanuf nchini Libya. 

Sanalla alipandishwa cheo mara kadhaa hadi alipoteuliwa kuwa mwenyekiti wa NOC mnamo mwaka 2014.

Kama mwenyekiti, Sanalla amesaidia  kudumisha uhuru wa NOC na kuongeza uzalishaji wa mafuta wa nchini Libya, ambao ulikua umevurugika tangu kutokea kwa vita vya wenyewe kwa wenyewe vya Libya mwaka 2011. Sanalla pia anajishughulisha na juhudi za kuvutia uwekezaji wa kimataifa katika sekta ya mafuta na gesi ya Libya.

Julai 13, 2022 uteuzi wa bosi mpya mkuu wa Kampuni ya Kitaifa ya Mafuta (NOC), kampuni ya umma inayosimamia sekta ya nishati, chanzo kikuu cha fedha za kigeni nchini. Farhat Bengdara, gavana wa zamani wa Benki Kuu ya Libya, alichukua nafasi ya Mustafa Sanalla.

Marejeo

 WikiVibrance Tanzania
Wafanyabiashara wa Libya
Juliette Mbambu Mughole

Juliette Mbambu Mughole (alizaliwa Musienene, jimbo la Lubero, Mkoa wa Kivu Kaskazini, huko Zaire, sasa Jamhuri ya Kidemokrasia ya Kongo, 16 Juni 1979) ni mwanasiasa na mwanaharakati wa Kongo na mwanzilishi wa Mughole Foundation. 

Amechaguliwa mwaka wa 2006 na kuchaguliwa tena mwaka 2011 kama naibu wa kitaifa katika uchaguzi wa wabunge katika wilaya ya uchaguzi ya Lubero katika Jamhuri ya Kidemokrasia ya Kongo.

Marejeo

Viungo vya nje 

 Juliette Mbambu Mughole kwenye Twitter

Watu walio hai
Waliozaliwa 1979
Wanasiasa wa Jamhuri ya Kidemokrasia ya Kongo
Bea Arthur

Beatrice Arthur (jina la kuzaliwa Bernice Frankel; Mei 13, 1922 – Aprili 25, 2009) alikuwa mwigizaji, mchekeshaji, mwimbaji, na mwanaharakati wa Marekani.

Arthur alianza taaluma yake jukwaani mwaka 1947. Alishinda tuzo mbalimbali kama vile mnamo mwaka 1966 alishinda tuzo ya Tony Award for Best Featured Actress in a Musical baada ya kucheza Vera Charles katika muziki wa Mame. Aliendelea kucheza Maude Findlay kwenye sitcom ya  All in the Family na kuonekana 1971-1972.

Marejeo

Waliozaliwa 1922
Waliofariki 2009
Wanawake wa Marekani
Waigizaji filamu wa Marekani
Louise Armstrong

Louise Armstrong (Machi 17, 1937 – Agosti 10, 2008) alikuwa mwandishi aliyechapisha vitabu vingi vya watu wazima na watoto. 

Akiwa mtetezi wa haki za wanawake na mwanaharakati, Armstrong alikuwa alizungumza kwa mapana kwa miongo miwili huko Marekani, Kanada, na Uingereza, kuhusu unyanyasaji wa watoto, mapenzi, jeuri ya familia, na unyanyasaji wa kingono. Kitabu chake cha Kiss Daddy Goodnight, kilichochapishwa na Pocket Books mwaka wa 1978, ni kazi ya msingi ilyoeleza juu ya kujamiiana.

Armstrong alikuwa kitivo cha taasisi ya Fasihi ya watoto na aliongoza kamati ya unyanyasaji wa familia kwa ajili ya mtandao wa Kitaifa wa Afya ya Wanawake mwaka (1979–1984). Armstrong pia aliandika magazeti, ikiwa ni pamoja na Siku ya Mwanamke na Connecticut Magazine.

Mtoto wake wa kike ni Noah Hawley aliyeshinda tuzo ya Emmy Award kama mtayarishaji bora wa filamu.

Marejeo

Waliozaliwa 1937
Waliofariki 2008
Wanawake wa Marekani
Wanaharakati wa Marekani
Kenia Arias

Kenia Arias (pia anajulikana kama Kenia tu) ni mwimbaji na mwigizaji wa filamu. 

Tangu mwaka 2000, ametoa mixtapes mbili, EP moja na albamu tatu. Pia ameshirikiana na wasanii mbalimbali  wa rap katika kazi zake zote. 

Kenia ameonekana katika vipindi mbalimbali vya televisheni, kama vile vya Marekani katika Graceland TV na Netflix katika GLOW TV.

Marejeo

Wanawake wa Marekani
Wasanii wa Marekani
Watu walio hai
Clara Guthrie d'Arcis

Clara Guthrie d’Arcis (New Orleans, Februari 22, 1879 - Geneva, Mei 12, 1937) alikuwa mwanaharakati wa amani wa Uswisi, mzaliwa wa nchini Marekani, mwanamke na mfanyabiashara wa kimataifa. 

Alikuwa mwanzilishi na rais wa Umoja wa Wanawake Duniani kwa mapatano ya Kimataifa,  na mweka hazina wa kamati ya amani na Upokonyaji Silaha ya mashirika ya Kimataifa ya wanawake.Aliwakilisha Uswizi katika Kongamano la 5 l la baraza la Kimataifa la wanawake. Kama raisi wa peace movement.

Clara Guthrie  alijulikana sana kimataifa..

Marejeo

Waliozaliwa 1879
Waliofariki 1937
Wanawake wa Marekani
Wanaharakati wa Marekani
Kimberly Arcand

Kimberly Kowal Arcand ni mwanasayansi na mkusanyaji data wa NASA . Pia ndiye mratibu wa  Mathematical beauty katika mradi wa majibu ya picha ya astronomia katika kituo cha Smithsonian huko Harvard kilichoko Cambridge Massachusetts.

Marejeo

Wanawake wa Marekani
Watu walio hai
Jessie Ashley

Jessie Ashley (1861 - 1919) alikuwa mwanasheria na mwanaharakati wa nchini Marekani. 

Alizaliwa katika familia ya kitajiri, alijiunga na shule ya sheria akiwa na umri wa miaka 39.

Mwanzilishi wa National Birth Control League, Ashley alihudumu katika bodi ya wahariri ya Birth Control Review ya Margaret Sanger mnamo miaka ya 1910. Kama wakili, alifanya kazi kwa niaba ya wanaharakati wenye itikadi kali na alikuwa mwanaharakati wa mara kwa mara wa wafanyakazi wa viwanda kote ulimwenguni, alihusika katika mgomo wa wafanyakazi wa nguo wa mwaka 1911 huko Lowell, Massachusetts na 1913 Paterson katika mgomo wa kuhariri. Wakati huo huo, aliwahi kuwa mtunza hazina wa National American Woman Suffrage Association (NAWSA).

Marejeo

Waliozaliwa 1861
Waliofariki 1919
Wanawake wa Marekani
Wanaharakati wa Marekani
Basit Igtet

Basit Igtet (alizaliwa 24 Septemba 1970) ni mfanyabiashara  wa Zurich na Libya ambaye ameanzisha kampuni kadhaa katika sekta mbalimbali nchini humo. Mwaka 2011, alifanya kazi kuunga mkono mapinduzi ya Libya kupitia ushawishi wa kimataifa na hivyo basi aliteuliwa kuwa Mjumbe Maalum wa Baraza la Kitaifa la Mpito (NTC) nchini Libya  tarehe 4 Septemba 2011.

Kazi
Mnamo  2004, Igtet aliunda Swiss International Management AG  ambayo hutoa huduma za biashara katika nchi ya Qatar.
Mnamo  2005 na 2006, aliwezesha vikundi 12 vya makampuni ya uhandisi ya kijerumani katika sehemu moja ambayo iliendelea kutoa uhandisi  na dhana za  ujenzi katika nchi ya Qatar.

Mnamo  2006 alianzisha Kikundi cha Fedha cha Uswizi Mideast ambacho kilikuwa  kinatoa ushauri wa Qatari Diar.
Mnamo 2007, alihusika katika uhamisho wa Metrica, kampuni ya usafiri wa anga, usafiri wa anga na makazi yenye makao yake makuu Ujerumani.

Uhisani 
Alifadhili onyesho moja huko La Comédie Française huko Paris mnamo 2012.

Maisha binafsi 
Amemuoa Sara Bronfman, mtoto wa bilionea Edgar Bronfman, Sr.; wana mtoto mmoja wa kike.

Viungo vya Nje

Marejeo

Waliozaliwa 1970
WikiVibrance Tanzania
Wafanyabiashara wa Libya
Dalya Attar

Dalya Attar-Mehrzadi ni mwanasiasa wa nchini Marekani ambaye kwa sasa anahudumu katika Maryland House of Delegates kama mjumbe anayewakilisha wajumbe wa Maryland katika jimbo la Maryland, ambalo liko kaskazini-magharibi mwa jiji la Baltimore.

Attar alizaliwa na kukulia katika Jiji la Baltimore katika familia ya wahamiaji.

Marejeo

Wanawake wa Marekani
Watu walio hai
Wanasiasa wa Marekani
Ottilie Assing

Ottilie Davida Assing (11 Februari 1819 – 21 Agosti 1884) alikuwa Mmarekani mwenye asili ya Kijerumani mnamo karne ya 19.

Alizaliwa huko Hamburg, alikuwa binti mkubwa wa mshairi Rosa Maria Assing, aliyelelewa kama Mlutheri, na David Assing, daktari mashuhuri katika fani yake aliyekuwa Myahudi, ambaye alibadili dini kuwa Mkristo baada ya kufunga ndoa na kubadili jina lake kuwa Assing. 

Mama yake alikuwa rafiki na wanawake wengine wa fasihi, akiwemo Clara Mundt na Fanny Lewald.

Marejeo

Waliozaliwa 1819
Waliofariki 1884
Wanawake wa Marekani
Wanaharakati wa Marekani